《寿徐意一参政》
宋代·方蒙仲

吕氏早皆期正献，范家晚竟相忠宣。
不成二十年声望，久坐难兄一旧毡。

作者简介：（1214—1261）宋兴化军莆田人，初名澄孙，字蒙仲，以字行。方大东子。理宗淳祐七年进士。历邵武军教授，泉州通判。知邵武军，表倡儒术，请立樵川书院，以广教学，治以最闻。官至秘书丞。始以文字见知于贾似道。及似道相，独求外补。有《女教》、《通鉴表微》、《洞斋集》。